google/wiki40b huggingface dataset:
Τιριδάτης Α΄ της Αρμενίας

Η βασιλεία του Τιγράνη ΣΤ΄ των Ηρωδιανών

Αρχή της βασιλείας του στην Αρμενία θεωρείται το έτος 54 μ.Χ.· εκείνη την χρονιά ο αδελφός του, βασιλιάς των Πάρθων Βολογέσης Α΄, κατέλαβε την χώρα εξαναγκάζοντας τον Ιβήριο πρίγκηπα Ραδάμιστο σε παραίτηση. Ο Ρωμαίος αυτοκράτορας Νέρων ενοχλήθηκε και αντέδρασε άμεσα, καταλαμβάνοντας με στρατό -υπό την ηγεσία του στρατηγού Κορβούλο- ολόκληρη την Αρμενία με την πρωτεύουσα Αρταξάτα το 58 μ.Χ. Παρέδωσε το θρόνο της χώρας στον Ελληνοϊουδαίο πρίγκιπα Τιγράνη ΣΤ΄ (58 μ.χ.), δισέγγονο του Ηρώδη του Μέγα από την μεριά του πατέρα του και δισέγγονο του τελευταίου βασιλιά της Καππαδοκίας Αρχέλαου από την πλευρά της μητέρας του. Ο Τιγράνης κυβέρνησε την Αρμενία για πέντε χρόνια, την περίοδο μεταξύ 58 – 63: οι επιπόλαιες ενέργειές του έφεραν αντιδράσεις από όλες τις πλευρές. Εισέβαλε στην Παρθική επαρχία της Αδιαβηνής παραβιάζοντας τις συνθήκες ειρήνης με τους Πάρθους, το οποίο δυσαρέστησε ακόμα και την Ρώμη, ενώ ο Βολογέσης τού κήρυξε πόλεμο.

Ο Τιριδάτης βασιλιάς της Αρμενίας, ιδρυτής του κλάδου των Αρσακιδών της Αρμενίας

Η ήττα του Τιγράνη δεν άφησε κανένα περιθώριο στους Ρωμαίους να εξακολουθούν να τον διατηρούν βασιλιά, με την Συνθήκη της Ράντειας το 63 μ.Χ. ο Τιγράνης παραιτήθηκε και το στέμμα της Αρμενίας πέρασε οριστικά στον Πάρθιο πρίγκιπα των Αρσακιδών Τιριδάτη Α΄. Ο μοναδικός όρος που κατόρθωσε να πετύχει ο Νέρωνας ήταν να πάει ο Τιριδάτης Α΄ στη Ρώμη για να τον στέψει βασιλιά της Αρμενίας ο ίδιος ο Ρωμαίος αυτοκράτορας, το οποίο έγινε το 66 μ.Χ. Η Αρμενία εξακολουθούσε να είναι Ρωμαϊκή επαρχία, κάτι που σήμαινε ότι ο Τιριδάτης δεν ήταν ανεξάρτητος βασιλιάς αλλά υποτελής στο Νέρωνα. Ο Τιριδάτης έγινε δεκτός στη Ρώμη με μεγάλες τιμές, όπου ο Νέρωνας τον έστεψε βασιλιά, ενώ οργάνωσε και αθλητικούς αγώνες προς τιμή του καθώς επίσης πλήρωσε όλα τα έξοδα μετάβασης και επιστροφής του. 
Επιστρέφοντας στην Αρμενία πήρε σημαντική βοήθεια για να οικοδομήσει ξανά την κατεστραμμένη πρωτεύουσα της Αρμενίας Αρταξάτα, την οποία ονόμασε Νερώνεια προς τιμή του Ρωμαίου αυτοκράτορα. Οι ειρηνικές σχέσεις με την Ρώμη, η ανάπτυξη και η ευημερία στην Αρμενία συνεχίστηκε καθ' όλη τη διάρκεια της βασιλείας του Τιριδάτη Α΄ με το Νέρωνα και τους διαδόχους του. Το ξέσπασμα, από το 66 μ.Χ., του Ρωμαιοϊουδαικού πολέμου με τους Εβραίους δεν άφηνε κανένα περιθώριο στους Ρωμαίους αυτοκράτορες για νέες συγκρούσεις με την Αρμενία, γι' αυτό φρόντιζαν πάντα ως την εποχή του Τραϊανού -50 χρόνια αργότερα- για τη διατήρηση της ειρήνης. Το τέλος της βασιλείας του Τιριδάτη Α΄ και της ζωής του είναι άγνωστο· τα τελευταία χρόνια είχε σημαντικές συγκρούσεις με την ληστρική φυλή των Αλανών, οι οποίοι κάποιο διάστημα τον είχαν συλλάβει αιχμάλωτο. Είναι άγνωστο ακόμα και το όνομα του διαδόχου του: το μόνο σίγουρο ήταν ότι ο ανιψιός του Αξιδάρης -γιος του βασιλιά της Παρθίας Πακώρου Β΄- ήταν βασιλιάς της Αρμενίας το 110 μ.Χ.
Γεώργιος Κυριακός

Βιογραφικά στοιχεία

Γεννήθηκε στην Καλαμάτα, όπου έμαθε τα πρώτα του γράμματα. Σπούδασε φυσικές επιστήμες και Χημεία στην Αθήνα. Διακρίθηκε σε διαγωνισμό και με υποτροφία του Ζαππείου πήγε για σπουδές στην Ανώτερη Γεωπονική Σχολή στο Μομπελλιέ της Γαλλίας. Εκεί αρίστευσε και ήταν ο πρώτος Έλληνας γεωπόνος που τιμήθηκε με το Αριστείο της Γαλλικής Ακαδημίας. Επέστρεψε στην Ελλάδα και διορίστηκε Υποδιευθυντής και Διευθυντής Γεωργικών Σχολείων και Σταθμών. 
Στηςν κυβέρνηση Μεταξά και Κορυζή (1936 - 1941) διετέλεσε Υπουργός Γεωργίας ενώ το 1934 εξελέγη Μέλος της Ακαδημίας Αθηνών. Τιμήθηκε με τον Σταυρό του Σωτήρος.
Απεβίωσε στην Αθήνα.
Μάκης Βολτυράκης

Βιογραφικό

Ο Μάκης Βολτυράκης ξεκίνησε την καριέρα του στο Ν.Ο. Χανίων και το 1988 πήρε μεταγραφή στον Εθνικό, με τον οποίο κατέκτησε το Κύπελλο Ελλάδος το 1991. Το 1992 πήγε στον Ολυμπιακό Πειραιά, με τον οποίο κατέκτησε πολλούς ελληνικούς τίτλους, ήταν φιναλίστ του Κυπέλλου Κυπελλούχων το 1997 και του Κυπέλλου Πρωταθλητριών το 2001, το οποίο κατέκτησε το 2002.
Από το 1991 ως το 1997 αγωνιζόταν στην εθνική ομάδα, με την οποία έλαβε μέρος σε δύο Ολυμπιάδες: Βαρκελώνη 1992 και Ατλάντα 1996, στο Παγκόσμιο πρωτάθλημα 1994, σε δύο ΦΙΝΑ Καπ (1995, 1997) και σε τρία ευρωπαϊκά πρωταθλήματα (1993, 1995, 1997).
Ως προπονητής εργάστηκε στον Εθνικό (2003-2008), με τον οποίο κατέκτησε το Κύπελλο το 2005 και το Πρωτάθλημα Ελλάδος το 2006. Τη σεζόν 2008-09 δεν εργάστηκε σε καμία ομάδα. Από τον Ιούνιο του 2009 έως το 2011 ήταν προπονητής της ομάδας πόλο του Πανιωνίου. Ενώ από το 2011 είναι προπονητής της Ναυτικού Ομίλου Χανίων. Είναι παντρεμένος με την οδοντίατρο Μαρία Μπερτσουλάκη και έχουν τρεις γιους.
Ρόμπιν Φαν Πέρσι

Ποδοσφαιρική καριέρα

Ο Ρόμπιν Φαν Πέρσι ξεκίνησε το ποδόσφαιρο σε ηλικία 14 ετών στην ομάδα Εξέλσιορ, ομάδα της πόλης του Ρότερνταμ, αλλά λόγω προβλημάτων με το τεχνικό επιτελείο εντάχθηκε στην ομάδα της Φέγενορντ. Μετά από το βραβείο του ως καλύτερου νέου της χρονιάς υπόγραψε στην πρώτη ομάδα για τρία χρόνια. Η άσχημη συμπεριφορά του ανάγκασε τους προπονητές του να έρθουν σε σύγκρουση μαζί του. πράγμα που του στέρησε την θέση στην ενδεκάδα για την χρονιά 2003-2004. Η προσφορά της Άρσεναλ έγινε δεκτή και μετακόμισε στο Λονδίνο. Το συμβόλαιο του ήταν για 4 χρόνια και η αμοιβή στην πρώην ομάδα του £2.75 εκατομμύρια. Ο Αρσέν Βενγκέρ είδε στο πρόσωπο του Φαν Πέρσι τον αντικαταστάτη του Τιερί Ανρί. Έκανε το ντεμπούτο του σε αγώνα κυπέλλου με την Μάντσεστερ Σίτι. Την χρονιά 2010-2011 έγινε δεύτερος αρχηγός της ομάδας ενώ την χρονιά 2011-2012 μετά την αποχώρηση του Σεσκ Φάμπρεγας έγινε πρώτος αρχηγός.

Διεθνής καριέρα

Το 2006 επιλέχθηκε στην ομάδα του Μουντιάλ και το 2008 στο Euro που ήταν βασικός σε ένα μόνο παιχνίδι. Το 2010 στο Μουντιάλ ήταν βασικός σε όλα τα παιχνίδια φτάνοντας ως τον τελικό του κυπέλλου.
Προκριματικά Κόπα Αμέρικα Σεντενάριο

Τα προκριματικά Κόπα Αμέρικα Σεντενάριο (Copa America Centenario Play-in Matches) ήταν οι διεθνείς ποδοσφαιρικοί αγώνες, με σκοπό τον καθορισμό των δύο ομάδων που θα συμπλήρωναν τις υπόλοιπες δεκατέσσερις, στην τελική φάση του Κόπα Αμέρικα Σεντενάριο. Οι δύο αγώνες (Παναμάς εναντίον Κούβας, Τρινιντάντ και Τομπάγκο εναντίον Αϊτής) έλαβαν χώρα στο Εστάδιο Ρόμελ Φερνάντες στην Πόλη του Παναμά, πρωτεύουσα του Παναμά, στις 8 Ιανουαρίου του 2016.
The Anthem (τραγούδι, Pitbull)

"Defense" (Επίσημο Remix του "The Anthem")

Το επίσημο remix έχει τίτλο "Defense (The Anthem)", διαθέτει τον Soca Artiste Machel Montano από την Τρινιδάδ με τον Pitbull & τον Lil Jon. Το remix μπορεί να βρεθεί στο άλμπουμ Flame on του Machel Montano (Wining Season είναι η έκδοση των Η.Π.Α. του άλμπουμ). Αυτό το τραγούδι είναι αξιοσημείωτο επειδή ο πρωταρχικός του ρυθμός παίζεται από ένα ηλεκτρόφωνο σαξόφωνο, το οποίο καλύπτει μια απλή μικρή τριάδα. Υπάρχει ένα βίντεο κλιπ για το remix στο YouTube.

Βίντεο κλιπ

Το βίντεο κλιπ για το τραγούδι γυρίστηκε στην Τρινιντάντ και Τομπάγκο, το Μαϊάμι και την Ατλάντα και έχει λάβει περισσότερες από 11 εκατομμύρια προβολές στο YouTube. Το βίντεο έγινε αφιέρωση στην Natasja Saad.
Κιουνεφέ

Παγκόσμια ρεκόρ

Το μεγαλύτερο πιάτο κιουνεφέ στον κόσμο κατασκευάστηκε στην Αντάκια της Τουρκίας το 2017. Ο δίσκος με το κιουνεφέ είχε μήκος 78 μέτρα και ζύγιζε 1.550 κιλά. Μία προηγούμενη προσπάθεια ρεκόρ έγινε από την ανταγωνίστρια πόλη Ναμπλούς το 2009, με δίσκο 75 μέτρων και βάρους 1.350 κιλών. Καμία προσπάθεια δεν καταγράφηκε επισήμως ως σπάσιμο του ρεκόρ· σύμφωνα με τον ιστότοπο του Βιβλίου Γκίνες, δεν υπάρχει κάτοχος του εν λόγω ρεκόρ.
214 Ασερά

Φυσικά χαρακτηριστικά

Η μέση διάμετρος της Ασερά εκτιμάται σε 23 χλμ. Ο φασματικός της τύπος είναι E (λιθώδης με ενστατίτη). Το άλβεδό της είναι πολύ υψηλό, 0,522. Η Ασερά περιστρέφεται γύρω από τον εαυτό της μία φορά κάθε 6 ώρες και 50 λεπτά.
Πανελλήνιο πρωτάθλημα καταδύσεων 1963

Το Πανελλήνιο πρωτάθλημα καταδύσεων για το έτος 1963 διεξήχθη στο Ολυμπιακό Κολυμβητήριο το διάστημα 10-15 Σεπτεμβρίου του έτους και πρωταθλητής σύλλογος ανακηρύχθηκε ο Ολυμπιακός.
Τώνια Μαρκετάκη

Βιογραφία

Γεννήθηκε στον Πειραιά.
Σπούδασε στην κινηματογραφική σχολή IDHEC και αρχικά εργάσθηκε ως κριτικός κινηματογράφου, κατά τα έτη 1963 - 1967.
Αντιτάχθηκε στη στρατιωτική χούντα και εντάχθηκε στο αντιστασιακό "Πατριωτικό Μέτωπο".
Συνελήφθη και καταδικάστηκε από στρατοδικείο, αλλά κατάφερε να δραπετεύσει και να διαφύγει στο Αλγέρι, όπου εργάσθηκε σαν παραγωγός ταινιών για αγρότες (1969 - 1971).
Μετά τη Μεταπολίτευση επέστρεψε στην Ελλάδα, συμμετείχε στο συνδικαλιστικό κίνημα και εκλέχθηκε πρόεδρος του συλλόγου των ελλήνων σκηνοθετών.
Σκηνοθέτησε τρεις ταινίες μεγάλου μήκους.
Για την ταινία της Ιωάννης ο βίαιος τιμήθηκε με βραβείο σκηνοθεσίας και σεναρίου στο Φεστιβάλ Κινηματογράφου της Θεσσαλονίκης.
Ακολούθησαν οι ταινίες Η τιμή της Αγάπης (1984), βασισμένη στο μυθιστόρημα του Κωνσταντίνου Θεοτόκη, και Κρυστάλλινες νύχτες (1992).
Σκηνοθέτησε την τηλεοπτική σειρά Το Λεμονοδάσος (1978), αξεπέραστη μεταφορά του μυθιστορήματος του Κοσμά Πολίτη.
Πέθανε ξαφνικά, από έμφραγμα του μυοκαρδίου, στις 26 Ιουλίου του 1994, πριν συμπληρώσει τα 52 της χρόνια,
πριν προλάβει να σκηνοθετήσει την "Κυρα Κυραλίνα" του Παναΐτ Ιστράτι, που προετοίμαζε για χρόνια.
Ρενάρ

Ο Ρενάρ (Γαλλικά: Renart· Αγγλικά: Reynard· Ολλανδικά: Reinaert· Γερμανικά: Reineke ή Reinicke· Λατινικά: Renartus) είναι ο κύριος χαρακτήρας σε έναν λογοτεχνικό κύκλο ολλανδικών, αγγλικών, γαλλικών και γερμανικών αλληγορικών μύθων. Αυτές οι ιστορίες ασχολούνται σε μεγάλο βαθμό με τον Ρενάρ, μια φιγούρα μιας κατεργάρικης ανθρωπόμορφης κόκκινης αλεπούς. Οι περιπέτειές του συνήθως τον εμπλέκουν στο να εξαπατά άλλα ανθρωπόμορφα ζώα προς όφελός του ή να προσπαθεί να αποφύγει αντίποινα από αυτά. Ο βασικός του εχθρός και θύμα του σε όλον τον κύκλο είναι ο θείος του, ο λύκος Ίσενγκριμ (Isengrim ή Ysengrim). Ενώ ο χαρακτήρας του Ρενάρ εμφανίζεται σε μεταγενέστερα έργα, οι κεντρικές ιστορίες γράφτηκαν κατά τη διάρκεια του Μεσαίωνα από πολλούς συγγραφείς, και συχνά θεωρούνται ως παρωδίες μεσαιωνικής λογοτεχνίας.

Στη μεσαιωνική ευρωπαϊκή λαογραφία και λογοτεχνία

Η φιγούρα του Ρενάρ θεωρείται ότι προέρχεται από τη λαρρενική λαϊκή παράδοση από όπου και εξαπλώθηκε στη Γαλλία, τις Κάτω Χώρες και τη Γερμανία. Μια εκτενής χρήση του χαρακτήρα συμβαίνει στο παλιό γαλλικό Le Roman de Renart που γράφτηκε από τον Πιέρ ντε Σαιν-Κλάουντ (Pierre de Saint-Cloud) γύρω στο 1170, ο οποίος θέτει το τυπικό σκηνικό. Ο Ρενάρ κλήθηκε στο δικαστήριο του βασιλιά Νομπλ, ή Λίο το λιοντάρι, για να απαντήσει στις κατηγορίες που του έφερε ο Ίσενγκριμ ο λύκος. Άλλα ανθρωπόμορφα ζώα, συμπεριλαμβανομένου του Μπρούιν την αρκούδα, τον Μπάλντγουιν το κάθαρμα, και τον Τίμπερτ τη γάτα, όλοι επιχειρούν ένα ή περισσότερα στρατηγήματα. Οι ιστορίες συνήθως περιλαμβάνουν σάτιρα της αριστοκρατίας και των κλήρων, κάνοντας τον χαρακτήρα του Ρενάρ έναν χωρικό ήρωα. Η ιστορία του the preaching fox που βρέθηκε στη λογοτεχνία του Ρενάρ, χρησιμοποιήθηκε στην εκκλησιαστική τέχνη από την Καθολική Εκκλησία ως προπαγάνδα εναντίον των Λολάρδων. Το κύριο κάστρο του Ρενάρ, το Maupertuis, είναι διαθέσιμο σε αυτόν όταν χρειάζεται να κρυφτεί μακριά από τους εχθρούς του. Ορισμένες από τις ιστορίες δείχνουν την κηδεία του Ρενάρ, όπου οι εχθροί του συγκεντρώνονται για να παραδώσουν μεμψίμοιρες ελεγείες γεμάτες ανειλικρινή ευσέβεια, και οι οποίες δείχνουν τη μεταθανάτια εκδίκηση του Ρενάρ. Η σύζυγος του Ρενάρ, η Χέρμελιν εμφανίζεται στις ιστορίες, αλλά παίζει λίγο ενεργό ρόλο, αν και σε ορισμένες εκδοχές ξαναπαντρεύεται όταν ο Ρενάρ θεωρείται νεκρός, εκ τούτου γίνεται ένας από τους ανθρώπους για τους οποίους σχεδιάζει εκδίκηση. Ο Ίσενγκριμ είναι ο συχνότερος ανταγωνιστής του Ρενάρ, και γενικά καταλήγει να υπερέχει σε εξυπνάδα, αν και περιστασιακά παίρνει εκδίκηση.
Σχέσεις Ισραήλ-Μιανμάρ

Κρατικές επισκέψεις

Ο πρωθυπουργός της Βιρμανίας Ου Νου ήταν ο πρώτος ξένος ηγέτης που επισκέφθηκε το Ισραήλ το 1955. Ο πρώτος πρωθυπουργός του Ισραήλ Νταβίντ Μπεν-Γκουριόν επισκέφθηκε τη Γιανγκόν το 1961.
Ο στρατηγός Μιν Αούνγκ Χλαΐνγκ επισκέφθηκε το Ισραήλ το 2015 για να ενισχύσει τους διμερείς δεσμούς μεταξύ των δύο εθνών.

Ιστορία

Το Ισραήλ διατηρεί φιλικές σχέσεις με το Μυανμάρ, ακόμη και υπό το προηγούμενο καθεστώς στρατιωτικής χούντας. Ωστόσο, παρά τους στενούς δεσμούς του Ισραήλ με τη στρατιωτική χούντα της Βιρμανίας, το Ισραήλ εξέφρασε επανειλημμένα την υποστήριξή του στην φιλοδημοκρατική ακτιβίστρια Αούνγκ Σαν Σου Κι.
Ο νέος πρέσβης της Μιανμάρ έδωσε τα διαπιστευτήριά του στον πρόεδρο Ρεουβέν Ριβλίν τον Αύγουστο του 2016. Η κόρη του πρεσβευτή παρακολουθεί το Διεπιστημονικό Κέντρο Χέρζλιγια και είναι ο πρώτος Βιρμανός φοιτητής στην πανεπιστημιούπολη.
Ο Ισραηλινός πρεσβευτής στη Μιανμάρ είναι ο Ντάνιελ Ζονζίν. Σε μια συνέντευξή του σε έναν τοπικό ιστότοπο ειδήσεων στη Μιανμάρ το 2016 περιέγραψε τους δεσμούς μεταξύ του Κράτους του Ισραήλ και της Μυανμάρ ως "καλές και φιλικές, με τη δυνατότητα να είναι ακόμα καλύτερες και πιο φιλικές".
Το Ισραήλ υπήρξε σημαντικός στρατιωτικός προμηθευτής στις ένοπλες δυνάμεις της Μιανμάρ. Τον Σεπτέμβριο του 2017, υποβλήθηκε ενώπιον του Ανωτάτου Δικαστηρίου του Ισραήλ μια αναφορά κατά των πωλήσεων όπλων του Ισραήλ στη Μιανμάρ για παραβιάσεις των ανθρωπίνων δικαιωμάτων κατά της μειοψηφίας των Ροχίνγκια.
Ωμέγα (κυριλλικό αλφάβητο)

Ιστορία

Το ωμέγα (Ѡ ѡ) είναι ένα γράμμα που χρησιμοποιούνταν στις αρχές κυριλλικού αλφαβήτου. Το όνομα και τη μορφή του προέρχονται από το ελληνικό γράμμα ωμέγα (Ω ω). Σε αντίθεση με την ελληνική, οι σλαβικές γλώσσες είχαν μόνο ένα / o / ήχο, έτσι το Ωμέγα χρησιμοποιήθηκε ελάχιστα σε σχέση με το l.Σε μεταγενέστερο του ημι-Γιουστάβου χειρόγραφα είχε χρησιμοποιηθεί για διακοσμητικούς σκοπούς, σε συνδυασμό με την ευρεία έκδοση (Ꙍ ꙍ), καθώς και του On (Ѻ ѻ).
From the Very Depths

Λίστα Τραγουδιών

1. Eruptus (Lant, La Rage, Dante) - 1:01

2. From the Very Depths (Lant, La Rage, Dante) - 3:54

3. The Death of Rock 'N' Roll (Lant, La Rage, Dante) - 3:09

4. Smoke (Lant, La Rage, Dante) - 5:01

5. Temptation (Lant, La Rage, Dante) - 3:52

6. Long Haired Punks (Lant, La Rage, Dante) - 4:02

7. Stigmata Satanas (Lant, La Rage, Dante) - 3:26

8. Crucified (Lant, La Rage, Dante) - 4:06

9. Evil Law (Lant, La Rage, Dante) - 5:03

10. Grinding Teeth (Lant, La Rage, Dante) - 4:11

11. Ouverture (Lant, La Rage, Dante) - 1:16

12. Mephistopheles (Lant, La Rage, Dante) - 4:06

13. Wings of Valkyrie (Lant, La Rage, Dante) - 4:00

14. Rise (Lant, La Rage, Dante) - 4:34
Φρειδερίκος Αχιλλέας της Βυρτεμβέργης-Νόιενστατ

Βιογραφία

Ήταν ο τέταρτος γιος του Φρειδερίκου Α΄ δούκα της Βυρτεμβέργης και της Σίβυλλας των Ασκάνια, κόρης του Ιωακείμ-Ερνέστου πρίγκιπα του Άνχαλτ. 
Το 1608 απεβίωσε ο πατέρας τους· Το 1617 τα πέντε αδέλφια συμφώνησαν να μοιράσουν την πατρική κτήση και ο πρωτότοκος Ιωάννης-Φρειδερίκος να κρατήσει τον τίτλο του δούκα.  Έτσι ο Φρειδερίκος-Αχλλέας έγινε ο πρώτος δούκας της Βυρτεμβέργης-Νόιενστατ, επικράτειας που ονομάστηκε έτσι από την πόλη όπου αυτός διέμενε. Επίσης έλαβε και ένα ετήσιο εισόδημα 10.000 γκίλντερς. 
Το 1631 απεβίωσε σε ηλικία 40 ετών. Ήταν άγαμος και το κάστρο του επέστρεψε στον Ιωακείμ-Ερνέστο, που το απέδωσε στον δικό του, δευτερότοκο γιο Φρειδερίκο.
Τριρ

Προϊστορική εποχή

Αρχαιολογικά ευρήματα στο έδαφος της πόλης δείχνουν ότι υπήρχαν οικισμοί του πολιτισμού της γραμμικής ταινιωτής κεραμικής τέχνης από τα βάθη της νεολιθικής εποχής που σημαίνει ότι ο τόπος κατοικείτο από την τρίτη χιλιετία π.Χ. Οι οικισμοί αυτοί όμως δεν φέρουν χαρακτηριστικά πόλης.
Τους τελευταίους π.Χ. αιώνες εγκαταστάθηκαν Τριβίριοι Κέλτες στην περιοχή αυτή.
Ένας μύθος περί της ιδρύσεως της Τριρ καταγράφηκε για πρώτη φορά το 1105 στο μεσαιωνικό κείμενο Πράξεις Τριβιρίων. Σύμφωνα με αυτόν τον μύθο, ο Τρήβητος, που ήταν γιος του βασιλιά της Ασσυρίας Νίνου και ο οποίος αναφέρεται σε κείμενα της Ελληνιστικής περιόδου, ίδρυσε την Τριρ 1300 χρόνια πριν από την Ρώμη. Τον μύθο αυτό αποδίδει και μια επιγραφή που χρονολογείται στο έτος 1684 και διακοσμεί το λεγόμενο «κόκκινο σπίτι» στην κεντρική πλατεία της Τριρ και φέρει το κείμενο: «ANTE ROMAM TREVERIS STETIT ANNIS MILLE TRECENTIS» (προ της Ρώμης η Τριρ κτίσθηκε χρόνια χίλια τριακόσια).

Ρωμαϊκή εποχή

Η πόλη ιδρύθηκε από τους Ρωμαίους. Το 30 π.Χ., λειτούργησε ρωμαϊκό στρατόπεδο στο βουνό Πέτρισμπεργκ (παλιά Μάρτινσμπεργκ) για μερικούς μήνες και μετά καταργήθηκε. Πάνω στην ίδια τοποθεσία χτίστηκε το 16 π.Χ. η πόλη Αυγούστα Τρεβερόρουμ (λατ. Augusta Treverorum, Πόλη του Αυτοκράτορα Αυγούστου στην χώρα των Τριβίριων) που έγινε πρωτεύουσα της Ρωμαϊκής επαρχίας Βελγική Γαλατία. Αργότερα, στην εποχή του Αυτοκράτορα Κλαύδιου, η πόλη ονομάστηκε Κολωνία Αυγούστα Τρεβερόρουμ.
Στο δεύτερο ήμισυ του τρίτου μ.Χ. αιώνα, η Τριρ έγινε έδρα μητροπολίτη, με πρώτο μητροπολίτη τον Ευχάριο. Από το 271 μέχρι το 274 είχε εκεί τα ανάκτορά του ο Ρωμαίος σφετεριστής Γάιος Τέτριχος (Gaius Tetricus), ο οποίος εξουσίαζε τη Γαλατική αυτοκρατορία.
Το 275 η Τριρ αλώθηκε από τους Αλεμάνους. Από το 293 έως το 392, φιλοξενούσε ένα από τα αυτοκρατορικά παλάτια στο δυτικό τμήμα της ρωμαϊκής αυτοκρατορίας.
Ο Μέγας Κωνσταντίνος επανίδρυσε την πόλη και έκτισε πολλά κτίρια, μεταξύ των οποίων τα αυτοκρατορικά θερμά λουτρά και την ομώνυμη βασιλική. Το 326 τμήματα του παλατιού μετατράπηκαν σε εκκλησιαστικούς χώρους τα οποία σήμερα είναι ερείπια στην μητρόπολη της Τριρ και στην εκκλησία Λιμπφραουενκίρχε.
Από το 318 η Τριρ ήταν έδρα της Γαλατικής διοίκησης, η οποία ήταν μία από τις δύο ανώτερες διοικητικές διαιρέσεις της δυτικής Ρωμαϊκής αυτοκρατορίας. Από το 328 μέχρι το 340 ήταν έδρα του αυτοκράτορα Κωνσταντίνου Β'. Από το 367 ως το 392 ήταν έδρα του αυτοκράτορα Βαλεντινιανού, του Γρατιανού, του Μάγνου Μάξιμου και του Βαλεντινιανού Β', και ήταν η μεγαλύτερη πόλη βόρεια των Άλπεων, αφού αριθμούσε 80.000 με 100.000 κάτοικους.
Το 407, λίγο πριν αλώσουν την πόλη οι Βάνδαλοι, οι Αλανοί και οι Σουάβοι, η Γαλατική διοίκηση μεταφέρθηκε στην πόλη Αρλ, στον ποταμό Ροδανό. Τον 5ο αιώνα η Τριρ άλλαξε διαδοχικά πολλές φορές χέρια αφού την κατέλαβαν το 413 και το 421 οι Φράγκοι, το 451 οι Ούννοι του Αττίλα, και το 475 τελικά πάλι οι Φράγκοι.
Πάιονηρ P-30

Αποστολή

Το διαστημικό σκάφος εκτοξεύθηκε με έναν Convair Atlas D πύραυλο της Πολεμικής Αεροπορίας σε συνδυασμό με έναν Thor-Able πύραυλο. Ο πύραυλος στο πρώτο στάδιο καιγόταν κανονικά για 275 δευτερόλεπτα, και δύο μηχανές Atlas τις είχε εγκαταλείψει, όπως έχει προγραμματιστεί, μετά από περίπου 250 δευτερόλεπτα. Σε υψόμετρο περίπου 370 χλμ (230 μίλια) το πρώτο στάδιο χωρίστηκε από το δεύτερο στάδιο. Όταν το δεύτερο στάδιο ήταν να αναφλεγεί η καύση του έδειχνε μη φυσιολογική και το στάδιο απέτυχε λόγω βλάβης στο σύστημα οξείδωσης. Το όχημα δεν ήταν σε θέση να μπει σε γήινη τροχιά, ξαναμπήκε στην ατμόσφαιρα και πιστεύεται ότι έχει πέσει κάπου στον Ινδικό Ωκεανό. Το σήμα ήταν καλό για 1.020 δευτερόλεπτα μετά την εκτόξευση, και ύστερα χάθηκε. Η αποστολή σχεδιάστηκε για να φτάσει στο φεγγάρι περίπου 62 ώρες μετά την εκτόξευση.
Ναπολέων Παπαγεωργίου (αθλητής)

Βιογραφικά στοιχεία

Ο Ναπολέων Παπαγεωργίου γεννήθηκε στη Αρβανιτοκερασιά Αρκαδίας στις 2 Μαΐου 1908. Ξεκίνησε το στίβο στον Ηρακλή, με τον οποίο έκανε τα πρώτα βήματα ως το 1933. Τη χρονιά αυτή μετακόμισε για επαγγελματικούς λόγους στην Αθήνα και εντάχθηκε στο δυναμικό του Πανιωνίου Γ.Σ., με τον οποίο πρωταγωνίστησε ως το 1940. Στην αθλητική του καριέρα είχε πολλούς τραυματισμούς, οι οποίοι δεν τον εμπόδισαν να κυριαρχήσει στον ακοντισμό σε ελληνικό και βαλκανικό επίπεδο.
Από το 1931 ως το 1940 ήταν πρωταγωνιστής τόσο στην Ελλάδα όσο και στους Βαλκανικούς Αγώνες Στίβου. Έφτασε το πανελλήνιο ρεκόρ στον ακοντισμό στα 64,69 ενώ ασχολήθηκε και με το δέκαθλο. Το 1936 συμμετείχε στην Ολυμπιάδα του Βερολίνου. Το 1939 ο Πανιώνιος τον τίμησε με την ανώτατη διάκριση του συλλόγου, το Χρυσό Σταυρό. 
Μετά το β΄ παγκόσμιο πόλεμο ασχολήθηκε με την προπονητική. Διετέλεσε προπονητής στίβου του ΣΕΓΑΣ, ενώ υπήρξε και μέλος στο Δ.Σ.
Candies

Singles

Τραγουδιστής (μέσο):
Sue (1,2,3,4)
Ran (5,6,7,8,9,10,11,12,13,14,15,17,18)
Miki (16)
1. Anata ni Muchū (1973)

2. Soyokaze no Kuchizuke (1974)

3. Abunai Doyōbi (1974)

4. Namida no Kisetsu (1974)

5. Toshishita no Otoko no Ko (1975)

6. Uchiki na Aitsu (1975)

7. Sono Ki ni Sasenaide (1975)

8. Heart no Ace ga Detekonai (1975)

9. Haru Ichiban (1976)

10.Natsu ga Kita! (1976)

11.Heart Dorobō (1976)

12.Aishū no Symphony (1976)

13.Yasashii Akuma (1977)

14.Shochū Omimai Mōshiagemasu (1977)

15.Un Deux Trois (1977)

16.Wana (1977)

17.Hohoemi Gaeshi (1978)

18.Tsubasa (1978)
Φάγκνερ Κονσέρβα Λέμος

Σταδιοδρομία σε συλλόγους

Ο Φάγκνερ έκανε το ντεμπούτο του σε ηλικία μόλις 17 ετών και βοήθησε το σύλλογο του, την Κορίνθιανς, να νικήσει εκτός έδρας τη Φορταλέζα με 4-0. 
Το 2007, εντάχθηκε στην Αϊντχόφεν. 
Το 2009, εντάχθηκε στη Βάσκο ντα Γκάμα, με την οποία αναδείχθηκε πρωταθλητής της Σέριε Β το 2009. Το 2011 κέρδισε το Κύπελλο Βραζιλίας. 
Στις 24 Ιουλίου 2012, εντάχθηκε στη Βόλφσμπουργκ με τετραετές συμβόλαιο. Μετά από μία σεζόν στη Μπουντεσλίγκα, επέστρεψε στον πρώην σύλλογο του, τη Βάσκο ντα Γκάμα, με δανεισμό μέχρι το τέλος του 2013. 
Το 2014, μετά από 7 χρόνια, ο Φάγκνερ επέστρεψε στην Κορίνθιανς, δανεικός από τη Βόλφσμπουργκ. Στις αρχές του 2015, η Κορίνθιανς απέκτησε το 50% των οικονομικών του δικαιωμάτων και τον υπέγραψε αποκλειστικά.

Διεθνής σταδιοδρομία

Ήταν μέλος της Εθνικής Βραζιλίας U20 στο Πρωτάθλημα Νέων Νότιας Αμερικής του 2007, το οποίο κέρδισε η Βραζιλία. 
Ονομάστηκε στην προεπιλογή της Εθνικής Βραζιλίας για το Κόπα Αμέρικα Σεντενάριο, αλλά κόπηκε από την τελική ομάδα. 
Στις 22 Αυγούστου 2016, κλήθηκε από το νέο προπονητή της Εθνικής Βραζιλίας, Τίτε, για τους προκριματικούς αγώνες του Παγκοσμίου Κυπέλλου του 2018, εναντίον του Ισημερινού και της Κολομβίας. Σύμφωνα με το Φάγκνερ, αυτή ήταν μία «μοναδική στιγμή» στη σταδιοδρομία του. 
Στις 14 Μαΐου 2018, συμπεριλήφθηκε από τον Τίτε στην 23μελή ομάδα της Εθνικής Βραζιλίας για το Παγκόσμιο Κύπελλο του 2018 στη Ρωσία.
Άγιο Μύρο

Άγιο Μύρο είναι το αποτέλεσμα της ανάμειξης λαδιού και ακόμη 57 είδη αρωματικών ελαίων, δρογών και φαρμακευτικών φυτών. Αυτό παρασκευάζεται κάθε 10 χρόνια περίπου στο Οικουμενικό Πατριαρχείο και ύστερα στέλνεται στις ορθόδοξες εκκλησίες της επικράτειας για να χρησιμοποιηθεί κατά τη διάρκεια της τελετής του χρίσματος, που τελείται μετά τη βάπτιση. Αλλιώς ονομάζεται «έλαιον ευχαριστίας», «έλαιον χρίσεως», «χρίσμα ευχαριστίας», «χρίσμα επουράνιον». Επομένως κατά τη βάπτιση ο χριστιανός λαμβάνει το χρίσμα και γίνεται συμμέτοχος του Θανάτου και της Ανάστασης του Χριστού και θα απολαύσει τη βασιλεία των ουρανών σύμφωνα με τις Γραφές. Ακόμη το Άγιο Πνεύμα θα τον κατευθύνει σε όλη τη διάρκεια της ζωής του. Η παρασκευή του είναι πολύωρη και καλά μελετημένη.

Συστατικά

Εν έτη 2019 ακόμη έχουμε το μύρο που παρασκευάζεται με 57 ουσίες, κάτι που κατοχυρώθηκε το 1951 επί Πατριάρχου Αθηναγόρα. Εως το 1951 ο αριθμός των ουσιών είτε αυξανόταν, είτε μειωνόταν, ενώ η πρώτη γραπτή συνταγή λέγεται ότι είναι του 8ου αι. γραμμένη σε βερβερινό κώδικα και με 13 υλικά. Συγκεκριμένα οι συνταγές που κατά καιρούς δημιουργήθηκαν για την παραγωγή μύρου είναι καταγεγραμμένες στην τυπική διάταξη της Συνοδικής εν Μόσχα Βιβλιοθήκης, στο Ευχολόγιο του Γκόαρ και στο Μέγα Ευχολόγιο.
Ενώ βασικό στοιχείο του μύρου είναι ο μόσχος, όπως αναφέρθηκε υπάρχουν άλλα 56 και τα κυριότερα είναι:
Σερεντίπιτυ

Σερεντίπιτυ (Serendipity) είναι η λέξη που περιγράφει σημαντικές ανακαλύψεις που γίνονται είτε τυχαία είτε ψάχνοντας για κάτι τελείως διαφορετικό από αυτό που τελικά ανακαλύφτηκε. Το 2004 η λέξη αυτή ψηφίστηκε σαν μια από τις δέκα πιο δύσκολες αγγλικές λέξεις που μπορούν να μεταφραστούν σε άλλες γλώσσες.  Λόγω όμως της σημαντικής έννοιας που έχει, τελικά εξάχθηκε από την αγγλική σε αρκετές ακόμα γλώσσες

Ετυμολογία

Η πρώτη αναφορά έγινε από τον Horace Walpole (1717–1792) σε γράμμα που έστειλε προς τον Σερ Horace Mann (28 Ιανουαρίου 1754) αναφέροντας την λέξη από το περσικό παραμύθι «οι τρεις ήρωες του Σερεντίπ (Serendip)» οι οποίοι έκαναν ανακαλύψεις πραγμάτων που δεν αναζητούσαν, από καθαρή τύχη ή οξύνοια.
Γρανάζι

Το γρανάζι είναι ένας οδοντωτός τροχός που είναι προσαρμοσμένος σε μια άτρακτο. Συνήθως τα γρανάζια λειτουργούν ανά ζεύγη. Ένας οδοντωτός τροχός δηλαδή συμπλέκεται με έναν άλλο "οδοντωτό" μηχανισμό, με σκοπό την αλλαγή κατεύθυνσης ή ταχύτητας σε ευρύτερους μηχανισμούς μετάδοσης κίνησης. Πρόκειται δηλαδή για εξάρτημα μιας μηχανής, που απαντά σε διάφορους τύπους και διαστάσεις. Σκοπός του είναι η μετάδοση της κίνησης. Τα γρανάζια τα βρίσκουμε σε κάθε μηχανή που έχει ως σκοπό την κίνηση, όπως τα ποδήλατα, οι μοτοσικλέτες, τα αυτοκίνητα και πολλοί άλλοι μηχανισμοί.